JULIANEHAAB DISTRIKT = Hd 
Befolkningen, der tidligere horte til den herrnhutiske Menighed, ud- 
gjorde i 1919 120 Indvaanere. 
Ved Stedet er ansat en seminarieuddannet Kateket og Læser samt Jorde- 
moder. 16 Fangere, 4 Fiskere, 6 Drenge og 1 Fastlonnet havde Kajak, medens 
3 Mand manglede Kajak. 
Fangstudbyttet beløb sig i 1919 til 251 store, 290 smaa Sæler og 24 Ræve. 
Af Erhververne angives 15 Mand at kunne rejse sig efter Kæntring, og 
2 er kajaksvimle, medens 4 Kvinder er Enker efter forulykkede Fangere. Er- 
hververne ejer ialt 6 Konebaade, 2 grønlandske Telte og 25 Rifler. 
Bopladsen Ispik. 
Igpik (9: Klinten) ligger paa Sydsiden af Unartox, ganske nær Øens lave 
Østpynt, 18 km fra Sydprøven. Husene er spredt liggende paa et smukt, græs- 
bevokset, jævnt skraanende Terræn med en lille Skraaning ned mod Fjæren og 
i ganske lave Omgivelser. Stedet har ingen Havn, og Farvandet foran dette er 
stærkt grundet. Igpik hører til Sydprøvens Kommune og er saavel i retslig som 
i gejstlig Henseende sidestillet med dette Udsted. (Jfr. Side 512). 
Paa Pladsen findes 6 Grønlænderhuse, hvoraf 5 maa regnes som hørende 
til Type III, 1 til Type IV. Kun to af Husene har Komfur. De er alle smukt 
og pynteligt bygget af Kvadersten i regelmæssige Skifter med tynde Tørvelag 
som Forbandt. | 
Befolkningen, der hørte til den tidligere herrnhutiske Menighed, : ud- 
gjorde i 1919 33 Indvaanere. 
Ved Stedet, hvor der er ansat en kateketskoleuddannet Kateket, var 4 Fan- 
gere, 2 Fiskere og 2 Drenge forsynet med Kajak. 
Fangstudbyttet beløb sig 1 1919 til 18 store og 20 smaa Sæler, 17 blaa 
og 19 hvide Ræve. 
Befolkningen lever mest af Fiskeri, og ingen af Erhververne kan rejse 
sig efter Kæntring. Ved Stedet findes 1 Konebaad og 6 Rifler. 
Bopladsen Kanajormiut. 
Kanajormiut (о: Beboerne ved Ulkestedet) er beliggende paa Sydsiden 
af den sydligste, ganske lave, stærkt isskurede Ø i Kanajormiuts Øgruppe, umid- 
delbart Vest for en lille Bugt, der har en brugelig Havn. Husene er opført paa 
den nøgne Klippe tæt ovenfor Fjæren og med Udsigt til Sermersôks og Angma- 
lortoks vældige Fjældskraaninger. Afstanden til Sydprøven er 21 km udenom, 
24 km indenom Tugtutuårssuk Øen. Kanajormiut hører til Sydprøvens Kom- 
mune og er i retslig og gejstlig Henseende ligestillet med dette Udsted. (Jfr. 
Side 512). j 
Paa Pladsen findes 4 Gronlenderhuse, horende til Type III og alle sam- 
menbygget i Forlængelse af hinanden. Kun et af Husene har Komfur. 
